钦定古今图书集成/明伦汇编/官常典/第213卷 > 朱朴
## 钦定古今图书集成/明伦汇编/官常典/第213卷 > 朱朴

按《唐书》本传：“朴，襄州襄阳人。以三史举，繇荆门令进
京兆府司录参军，改著作郎。乾宁初，太府少卿李元
实欲取中外九品以上官两月俸助军兴，朴上疏执
不可而止，擢国子《毛诗》博士。上书言当世事，议迁都，
曰：‘古王者不常厥居，皆观天地兴衰，随时制事。关中
隋家所都，我实因之，凡三百岁，文物资货，奢侈僭伪’”
皆极焉。广明巨盗，陷覆宫阙，局署帑藏，里闬井肆，所
存十二。比幸石门、华阴，十二之中，又亡八九，高祖、太
宗之制荡然矣。夫襄、邓之西，夷漫数百里，其东汉舆、
凤林为之关，南菊潭环屈而流属于汉。西有上洛重
山之险，北有白崖联络，乃形胜之地，沃衍之墟。若广
浚漕渠，运天下之财，可使大集。自古“中兴之君，去已
衰之衰，就未王而王。今南阳，汉光武虽起而未王也。
臣视山河壮丽，处多故都，已盛而衰，难可兴已。江南
土薄水浅，人心嚣浮轻巧，不可以都；河北土厚水深，
人心彊愎狠戾，不可以都。惟襄邓实惟中原，人心质
良，去秦咫尺，而有上洛为之限，永无夷狄侵轶之虞，
此建都之极选也。”不报。朴为人木彊，无他能。方是时，
天子失政，思用特起士，任之以中兴。而朴所善方士
许岩士得幸，出入禁中，言朴有经济才，又水部郎中
何迎亦表其贤。帝召与语，擢左谏议大夫、同中书门
下平章事。以素无闻，人人大惊。俄判户部，进中书侍
郎。帝益治兵，所处可一委朴。朴移檄四方，令近者出
甲士“资馈饟，远者以羡馀上。”后数月，岩士为韩建所
杀。朴罢为秘书监，《三》贬柳州司户参军，卒。